|  |
| --- |
| **Budapest Főváros VII. kerület Erzsébetváros Önkormányzata**  **Tímár László bizottsági elnök** |

Iktatószám:

Napirendi pont: ........

**ELŐTERJESZTÉS**

**A Művelődési, Kulturális és Szociális Bizottság 2015. augusztus 5-i**

**rendkívüli ülésére**

|  |  |
| --- | --- |
| **Tárgy:** | MKSZB 25/2013 (02.15.)számú határozatával elfogadott, 153/2014 (06.03.), 237/2014 (11.06.) és 70/2015(III.17) számú határozatával módosított ügyrendjének módosítása |

**Készítette:**

Várhelyi Petra

bizottsági koordinátor

**Törvényességi szempontból kifogást nem emelek:**

dr. Mészáros Zoltán

Jegyzői Iroda vezetője

**Az előterjesztést nyilvános ülésen kell tárgyalni.**

**A határozat elfogadásához minősített szavazattöbbség szükséges.**

|  |
| --- |
| **Budapest Főváros VII. kerület Erzsébetváros Önkormányzata**  **Tímár László bizottsági elnök** |

**Tisztelt Művelődési, Kulturális és Szociális Bizottság!**

A Bizottság működését a Magyarország helyi önkormányzatairól szóló 2011. évi CLXXXIX. törvény, Budapest Főváros VII. Kerület Erzsébetváros Önkormányzata Képviselő-testületének Szervezeti és Működési Szabályzatáról szóló 48/2012. (XII.17.) önkormányzati rendelete, valamint a Biztosság 25/2013 (02.15.) számú határozatával elfogadott ügyrendje határozza meg.

Az ügyrend *4. számú melléklete* tartalmazza a Képviselő- testület által a Bizottság hatáskörébe utalt feladatokat, megjelölve a Képviselő –testület határozatának számát, vagy a vonatkozó rendelet paragrafusát. A 2015. április 22-én a Képviselő- testület új rendeletet alkotott az Erzsébetvárosi Felsőoktatási Ösztöndíj odaítélésének eljárásrendjéről, valamint a június 24 –én tartott Képviselő- testületi ülésen született egyes döntések új hatásköröket ruháztak a Bizottságra. Ezen döntésekből eredőek a következő változások:

* a Képviselő- testület alapvetően az ösztöndíj pályáztatási és folyósítási időszakának változásai, valamint a folyósított összeg és a jövedelemhatár kedvező irányú módosításának szándéka miatt helyezte hatályon kívül az Erzsébetvárosi Felsőoktatási Ösztöndíj alapításáról szóló 25/2010. (XI.29.) rendeletet, s megalkotta a *20/2015. (IV.30.) önkormányzati rendeletet az Erzsébetvárosi Felsőoktatási Ösztöndíjról,* melynek 3§-arendelkezik a Bizottság kapcsolódó hatásköréről. Az új rendelet a Bizottság számára nem csupán javaslattételi, hanem döntési jogkört delegál a pályázatok elbírálásának vonatkozásában.
* a Képviselő- testület 338/2015 (VI.24) számú határozatával a háziorvosi, házi gyermekorvosi ellátásra és a fogorvosi alapellátásra vonatozóan minden olyan döntést átruházott a Bizottságra, melyet jogszabály nem utal a Képviselő-testület kizárólagos hatáskörébe
* a Képviselő – testület 2015. június 24- i ülésén úgy döntött, hogy a fiatal tehetségek támogatása vonatkozó eljárásrendet rendeleti szinte szabályozza, valamint egységes jogszabályi szerkezetben fogja össze a kerületben élő gyermekek és fiatalok számára elérhető juttatásokat, támogatási módot. Ennek következtében hatályon kívül helyezte a *Budapest Főváros VII. Kerület Erzsébetváros Önkormányzata Képviselő-testületének**a köznevelési intézményekbe járó tanulók részére biztosított térítésmentes illetve kedvezményes juttatásokról szóló 25/2013. (V.31.) önkormányzati rendeletét,* és megalkotta a *Budapest Főváros VII. kerület Erzsébetváros Önkormányzata Képviselő-testületének 25/2015. (VI.30.) önkormányzati rendeletét a köznevelési intézményekbe járó tanulók részére biztosított térítésmentes illetve kedvezményes juttatásokról, valamint az erzsébetvárosi fiatal tehetségek támogatásáról.*A rendelet 7. § (10) bekezdése alapján a Bizottság a 3 tagú ideiglenes bizottság írásos értékelése nyomán a beérkezett pályázatokat elbírálja, és meghozza döntését a pályázók személyére, és a támogatási összeg mértékére vonatkozóan.

Az ügyrend hatásköri jegyzékében értelemszerűen szerepelnie kell a fenti feladatoknak. A határozat mellékletben található módosított ügyrend ez alapján kiegészítésre került. Ezzel egy időben a 422/2014. (XI.12.) számú Képviselő-testületi határozat, mely a Fiatal Tehetségek támogatásáról szóló korábbi szabályozás Bizottságra vonatkozó elemeit tartalmazta, valamint a 20/2015. (IV.30.) önkormányzati rendeletre való hivatkozás, mely az Erzsébetvárosi Felsőoktatási Ösztöndíjról szól, törlésre kerül a hatásköri jegyzékből. Az ügyrendmódosítás felülvizsgálatakor megállapítást nyert, hogy a 317/2014. (VIII.25.) számú Képviselő-testületi határozat - mely a Bizottság hatáskörébe utalja a Bursa Hungarica pályázathoz való csatlakozásról, továbbá a beérkezett pályázatokról szóló döntést– még nem került felvételre a hatásköri jegyzékbe, ezért ezt is szükséges pótolni.

Kérem a Tisztelt Bizottságot, hogy fogadja el a határozati javaslatot!

**Határozati javaslat**

**/2015. (VIII.05.) sz. Művelődési, Kulturális és Szociális Bizottsági határozat**

**- a Művelődési, Kulturális és Szociális Bizottság ügyrendjének módosításáról -**

Budapest Főváros VII. kerület Erzsébetváros Önkormányzata Képviselő-testületének Művelődési, Kulturális és Szociális Bizottsága úgy dönt, hogy a határozat elválaszthatatlan részét képező, 1. számú melléklet szerinti tartalommal, 2015. augusztus 6- i hatályba lépéssel elfogadja az eredetileg 25/2013.(02.15.) számú határozatával elfogadott, 153/2014 (06.03.), 237/2014 (11.06.) és 70/2015.(03.17) számú határozatával módosított ügyrendjének módosítását.

**Felelős:** Vattamány Zsolt polgármester

**Határidő:** azonnal

**Budapest, 2015. július 31.**

Tímár László

bizottsági elnök